HU
2023.5.15.
Az Európai Unió Hivatalos Lapja
C 173/31
2023. február 27-én benyújtott kereset – Kargins kontra Bizottság (T-110/23. sz. ügy) (2023/C 173/42) Az eljárás nyelve: angol Felek Felperes: Rems Kargins (Riga, Lettország) (képviselő: O. Behrends ügyvéd) Alperes: Európai Bizottság Kérelmek A felperes azt kéri, hogy a Törvényszék: — semmisítse meg a vele szemben hozott, 2022. december 16-án kézhez vett, 2022. december 12-i bizottsági határozatot, amelyben a Bizottság elutasította a felperes által a dokumentumokhoz való nyilvános hozzáférésre vonatkozó szabályok alapján benyújtott, dokumentumokhoz való hozzáférés iránti kérelmet; — az alperest kötelezze a felperes költségeinek viselésére.
Jogalapok és fontosabb érvek Keresetének alátámasztása érdekében a felperes hat jogalapra hivatkozik. 1.
Az első, arra alapított jogalap, hogy az alperes által a megtámadott határozatban szolgáltatott dokumentumlista nyilvánvalóan hiányos. 2.
A második, arra alapított jogalap, hogy az alperes jogellenesen kitakarta a dokumentumok fontos részeit. 3.
A harmadik, arra alapított jogalap, hogy az alperes tizennégy dokumentum esetében jogellenesen tagadta meg a hozzáférést, mégpedig az 1049/2001/EK rendelet 4. cikke (2) bekezdésének a bírósági eljárás esetleges sérelme (1) tekintetében való téves értelmezése és alkalmazása alapján. 4.
A negyedik, arra alapított jogalap, hogy az alperesnek az esetleges nyomós közérdekkel kapcsolatos álláspontja tekintetében több hiba merült fel, többek között az, hogy az alperes nem hivatkozott a hozzáférhetővé tétel által okozott sérelemre, nem vizsgálta meg a jelen ügy politikai és gazdasági jelentőségét, és nem vette figyelembe az ahhoz fűződő közérdeket, hogy értékelni lehessen a jogszerű amicus curiae levél és a Bizottságnak a valamely tagállam igazságszolgáltatásába való jogellenes beavatkozása közötti különbséget, amikor a fellebbezés elbírálásával megbízott nemzeti bíróság előtt azt hangsúlyozta, hogy milyen hátrányos következményekkel jár az érintett tagállam számára, ha a Bizottság hátrányos intézkedéseket tesz, amennyiben az alsóbb szintű bíróságok határozatát nem helyezik hatályon kívül. 5.
Az ötödik, arra alapított jogalap, hogy az alperes nem biztosította a felperes számára az iratokba való betekintést. 6.
A hatodik, arra alapított jogalap, hogy a megtámadott határozatnak a felperessel szembeni, közel egy évvel a megerősítő kérelem elküldése után történő elfogadásával az 1049/2001/EK rendelet 8. cikkének (1) és (2) bekezdésében előírt határidőt olyan súlyosan megsértették, hogy az a releváns időben való hozzáférés megtagadásának minősül.
(1)
Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és a tanácsi rendelet.
2023. március 2-án benyújtott kereset – Debreceni Egyetem kontra Tanács (T-115/23. sz. ügy) (2023/C 173/43) Az eljárás nyelve: magyar Felek Felperes: Debreceni Egyetem (Debrecen, Magyarország) (képviselők: Rausch J. Gy. és Papp Á. ügyvédek)